GiliGold/VAD_KnessetCorpus huggingface dataset:
גדעון סער: אנחנו עוסקים במטריה שהיא, איך הייתי אומר, מטריה של דירקטוריונים.
גדעון סער: זה מטריה מסוג מסוים.
גדעון סער: הוועדות, קודם כל, הסטטוטוריות, אתה אבחנת את זה, שזה ועדה של נבחרים.
גדעון סער: הוועדות העירוניות שבהן לא יושבים נבחרים זה סוג אחר, אבל אין לי שום התנגדות.
רשף חן: ברמה הפרקטית, מהניסיון האישי שלי, זה מאוד ומה.
רשף חן: בשניהם חל הכלל שצריך למנות על פי מפתח סיעתי, והפונקציות הן די מקריות.
גדעון סער: איך מפתח סיעתי מתמנה מישהו שהוא לא חבר מועצת עיר?
רשף חן: הסיעה ממליצה.
גדעון סער: הסיעה ממנה פעיל או עסקן שהוא לא חבר המועצה?
רשף חן: התשובה היא שהסיעה ממליצה על מישהו שהוא לא חבר מועצה, כי אין בעיה, הוא לא חייב להיות.
גדעון סער: אני אשמח.
אביטל שטרנברג: אני מייצגת כאן משרד המשפטים.
אביטל שטרנברג: ההצעה שלפנינו, כפי שאמר בצדק חבר הכנסת סער, עניינה תאגידי.
אביטל שטרנברג: ואני מפנה את השאלה שלי לחבר הכנסת רשף חן.
אביטל שטרנברג: כשאתה מדבר על ועדות לא סטטוטוריות, הכוונה לוועדות שלא חובה למנותן?
רשף חן: ועדות רשות.
קריאה: אז אין להן כוח בכל מקרה.
רשף חן: תשמעי, אני לא יודע איזה כוח יש גם לתאגידים האלה.
רשף חן: זו לא השאלה.
אביטל שטרנברג: כי לנו יש כאן קושי.
אביטל שטרנברג: המנדט שלנו מתייחס לתאגידים בלבד, והשאלה היא אם אנחנו באמת מרחיבים, אנחנו היינו מבקשים לחזור לממשלה ולהעלות את השאלה.
אביטל שטרנברג: אני לא אומרת קושי, אבל עניין פורמלי.
רשף חן: אבל אני באמת אומר מניסיון.
רשף חן: זה כמעט אותו הדבר.
רשף חן: יושבים וממנים לתאגידים ולוועדות, עושים את זה בתהליך אחד, זה חלק ממשא ומתן קואליציוני.
רשף חן: ובעיני מאוד חשוב שבמסגרת הזאת כולם יידעו שיהיו גם נשים שם.
אורית רישפי: זה כפי שזה – נפלא.
אורית רישפי: אבל באמת בהזדמנות זאת, ואני חושבת שזה כן הזדמנות טובה, גם אם צריך לחזור ולקבל עוד איזו שהיא הסכמה להרחבה, באמת הנושא של רשויות מקומיות, באופן מוזר נשאר מחוץ למשחק.
אורית רישפי: הנושא של הדירקטוריונים אכן הביא לשיפור עצום.
אורית רישפי: המספרים שמסתובבים בשלטון המקומי, הכמויות של חברי מועצה וחברות מועצה הם פשוט באלפים.
אורית רישפי: ושם, העולם הזה, יש אלפי חברי מועצות וחברי מועצה.
אורית רישפי: בסך הכל.
אורית רישפי: מאות.
אורית רישפי: בסדר.
בת שבע שטראוכר: יש שבע מאות חמישים בסך הכל, מתוכם מאתיים ושש נשים.
אורית רישפי: או.
אורית רישפי: קיי.
אורית רישפי: זה אלפים.
אורית רישפי: זה מסה גדולה מאוד, עם הרבה כוח.
אורית רישפי: עם כל הזלזול שלנו בוועדות העירוניות.
אורית רישפי: אלף, בהמשך למה שהועלה כאן, אני חושבת שצריך כן באותה הזדמנות לטפל בנושא של הוועדות העירוניות.
אורית רישפי: אני יושבת פה בדיוק עם הפקודה.
אורית רישפי: גם הוועדות הסטטוטוריות וגם ועדות הרשות.
אורית רישפי: צריך להיות מלמטה עד למעלה הסכמה ברורה, לא לפי שמתחשק.
אורית רישפי: והייתי אומרת יותר מזה, דווקא בגלל שהזירה הזאת מעורבבת גם בפוליטיקה מקומית שהיא עולם ומקומו בפני עצמו, ודאי שאנחנו צריכים לשים איזה שהוא קו מנחה.
אורית רישפי: והקו המנחה הזה צריך ללכת הלאה.
רשף חן: זו כבר קטגוריה אחרת של עובדים.
רשף חן: זו באמת כבר סוגיה אחרת.
רשף חן: חשובה מאוד אבל - -
אורית רישפי: אני חושבת שזה צריך להיאמר.
אורית רישפי: זה צריך להיות אותו עיקרון לוועדות רשות, לוועדות חובה כמובן אם אין אף חברת מועצת עיר, וצריך ועדות סטטוטוריות, לא תהיה אישה למרבה הבושה בוועדה הסטטוטורית.
אורית רישפי: עדיין נוכל לתקן את זה בוועדות הרשות.
אורית רישפי: ואני מבקשת גם את הנושא של מכרזי כוח אדם, לפחות כעיקרון מנחה, כמו שיש כבר בממשלה ובממשל.
אתי לבני: אני חושבת שמה שאת אומרת הם דברים מאוד נכונים.
אתי לבני: אני לא בטוחה שזה המקום גם למכרזים וגם להתקשרויות.
אתי לבני: בואו נתקן.
אתי לבני: דבר דבר.
אתי לבני: בקיצור בבקשה.
מיכל יודין: גם אני מברכת על החוק, וכמובן בהתייחס לנושא היישום, אחת הבעיות שבאים למנות ואז אומרים, אבל אין נשים.
מיכל יודין: ובכן, בבחירות המוניציפליות התמודדו אלפיים שבע מאות וחמישים נשים, לעומת שבע מאות חמישים נשים שהתמודדו ב-1998.
מיכל יודין: זאת אומרת, מספר הנשים שהתמודדו גדל בצורה משמעותית.
מיכל יודין: נשים לא נבחרו מכמה סיבות.
מיכל יודין: אחת מהן, ריבוי רשימות.
מיכל יודין: גם אם הן היו במקום ריאלי, אז נבחר מנדט אחד והנשים לא נכנסו.
מיכל יודין: וכמובן יש סיבות נוספות.
מיכל יודין: אבל הנושא של היישום הוא יהיה בעייתי, אלא אם יורחב החוק לגבי נשים שנבחרות, כי באמת יש מועצות שאין שם אף אישה, אז איך יגיעו לייצוג הולם, איך אפשר יהיה ליישם את זה?
מיכל יודין: זאת אומרת, צריך להכין את החוק למקום של נשים שנמצאות ב - - -
רשף חן: ממנים גם נציגי ציבור, ובציבור בוודאי יש נשים.
רשף חן: אם יש רשות שבה כל חברי המועצה הם גברים, אז כל נציגי הציבור יהיו נשים.
רשף חן: גם כשאומרים ייצוג הולם, הולם זה במכלול הנסיבות.
רשף חן: אז יש להניח שבאמת ייצוג הנשים בגוף שמתוכו אתה בוחר הוא נתון רלבנטי.
רשף חן: אתה לא יכול להתעלם ממנו.
מיכל יודין: בכל אופן, היישום הוא הבעייתיות.
אתי לבני: אנחנו נתייחס לזה .
פיני קבלו: מהשלטון המקומי.
פיני קבלו: קודם כל, אנחנו באמת מברכים על הצעת החוק ואנחנו נתמוך בה.
פיני קבלו: אני גם יכול באמת לומר, כי התייחסו פה לנושא של רשויות מקומיות, ראשי ערים - אני יכול להעיד על עצמי כראש עיר, נתתי, לא שנתתי אלא בזכות עצמן, כל המערכת שלי של ניהול העיר היתה כמעט רק על ידי נשים: החל ממבקרת עירייה, ומנהלת חינוך, ומנהלת לשכת רווחה, ויועצת משפטית.
פיני קבלו: אני יכול לומר שמאוד מאוד נהניתי, בניגוד לזה שלנשים אין זמן, אז יש לנשים יותר, והן משקיעות הרבה יותר זמן נשארות במערכת בשעות מאוחרות מה שגברים.
פיני קבלו: לכן, אין ראש עיר שיש לו מניעה, סך הכל הנשים הן מעל חמישים אחוז מבעלי זכות ההצבעה.
פיני קבלו: לכן ראש עיר תמיד מעוניין ורוצה לשים חברות מועצת העיר – כמובן זה תלוי במפלגות, אם הן מציבות מועמדים באותן רשימות, כמובן גם בוועדות ובכל דבר.
יהודית פלוטקין: קודם כל, כל הכבוד.
יהודית פלוטקין: ממש עושה לי טוב.
יהודית פלוטקין: קודם כל, אני חייבת לברך את חבר הכנסת גדעון סער על ההצעה הזאת, על הפתיחות ועל היישום המיידי, ובעצם בכלל על ההובלה של הנושא של השוויון בין המינים בכל המסגרות הציבוריות שבהן אתה פעיל, שזה באמת הזדמנות להחמיא לך.
יהודית פלוטקין: זה מאוד חשוב שכמו נשים גם גברים יעשו את זה, כי זה מעביר את המסר שהבעיה של השוויון בין המינים היא לא בעיה של נשים – היא נושא חברתי.
יהודית פלוטקין: ולכן נורא נורא חשוב העניין הזה.
יהודית פלוטקין: הכל.
יהודית פלוטקין: בחברות הממשלתיות יש את רביבי.
יהודית פלוטקין: רביבי מחזיר לשר ואומר לו, לא סביר שלא מצאת אישה.
יהודית פלוטקין: מי פה יבוא ויגיד את זה?
יהודית פלוטקין: ובאותה אסרטיביות.
יהודית פלוטקין: מי יקבע שזה לא סביר?
יהודית פלוטקין: הנושא הוא הרבה יותר בעייתי.
יהודית פלוטקין: ולכן, אני מציעה בהסדר של המגבלות האלה - - -
גדעון סער: האם, אני שואל אותך יהודית בתור מי שגם מכירה את המישור המוניציפלי, האם ברשויות המקומיות כאשר מתמנים דירקטורים לתאגיד עירוני, האם מי שעושה את הסקרינינג לגבי הכישורים זה היועץ המשפטי של הרשות המקומית?
יהודית פלוטקין: אין סקרינינג.
יהודית פלוטקין: אתה מחליט שאתה רוצה למלאות את הוועד המנהל של בית האבות העירוני, אז כל סיעה ממליצה על נציגיה, ואני מניחה שהסיעה שוקלת.
יהודית פלוטקין: היא לא רוצה שיביישו אותה או שוקלת איזו שהיא התאמה.
יהודית פלוטקין: סך הכל זה לא שרוצים, כל אחד רוצה שייצגו אותו בכבוד, אבל הנושא של הנשים בכלל לא קיים באג'נדה.
יהודית פלוטקין: בכלל לא קיים באג'נדה.
יהודית פלוטקין: סמכות ערעור.
יהודית פלוטקין: אני לא יודעת.
יהודית פלוטקין: לחשוב על לסגור את זה יותר חזק, את הנושא של האכיפה.
יהודית פלוטקין: אני לא יודעת, אני מעלה בסיעור מוחות את כל האופציות.
סימי מור: יושבת ראש וי"צו בירושלים.
סימי מור: אני מציעה לצרף דרישה בעקבות השינוי בחוק, שניתן יהיה לדרוש תיקון הרכב תאגידים עירוניים וחברות עירוניות ולא לחכות עד למינויים החדשים, כי הרבה פעמים מחכים תקופה מאוד ארוכה כדי באמת ליישם את החוק.
קריאה: אבל והיות וכבר מינו.
סימי מור: אבל אלה שכבר מינו והם לא תקינים אז לאפשר פשוט החלפה.
קריאה: כל מקום שמתפנה - - -
אתי לבני: בודאי.
אתי לבני: לזה מתייחס החוק.
סימי מור: בהמשך לדברי מיכל יודין, להכניס לחוק תוספת שכשאין חברות מועצה, אז חובה להכניס נציגות ציבור במקום חבר מועצה.
סימי מור: פשוט, לאכוף את זה בחוק עצמו.
סימי מור: במסגרת הניסוח.
סימי מור: מה האופציות אם אין חברות מועצה, אז להציב נציגות ציבור מטעם אותה סיעה.
אתי לבני: בת שבע.
בת שבע שטראוכלר: מהנהלת שדולת הנשים בישראל.
בת שבע שטראוכלר: אני קודם כל רוצה להודות לחבר הכנסת גדעון סער, שהוא פמיניסט אמיתי.
בת שבע שטראוכלר: ואני חושבת שעוד הוא יעשה בשבילנו הרבה דברים.
בת שבע שטראוכלר: אבל אני רוצה להתייחס לאכיפה ולהביא את הדוגמה של עיריית תל אביב, כי זה קיים בשטח.
אתי לבני: תודה רבה לבת שבע.
אתי לבני: עכשיו חברת הכנסת גילה פינקלשטיין.
גילה פינקלשטיין: שוב להודות לחבר הכנסת גדעון סער, וליושבת הראש שהזדרזה להביא את זה לפנינו.
גילה פינקלשטיין: באמת תודה לכם כי מצב הנשים היה באמת רע בדירקטוריונים, ומאוד השתפר.
גילה פינקלשטיין: ואנחנו רואים בזה צעד גדול קדימה.
גילה פינקלשטיין: אבל להעיר את תשומת לבכם ולשאול אתכם, כאן בוועדה, באיזו צורה אנחנו מקדמים נושא שקצת יותר קשה לקדם אותו, ואולי צריך לחשוב על דרך איך לקדם אותו, שיותר נשים תשמשנה בכס יושב ראש הדירקטוריון.
גילה פינקלשטיין: כמה נשים יש היום כאלה, שמשמשות בכס יושבת ראש הדירקטוריון?
גילה פינקלשטיין: ואיך מקדמים את הנושא.
גילה פינקלשטיין: שתיים.
גדעון סער: זה פונקציה של זה.
גדעון סער: אחד פונקציה של השני.
רשף חן: יושב ראש הדירקטוריון לא נבחר על ידי הדירקטוריון.
רשף חן: יושב ראש הדירקטוריון זה חלק מהמשא ומתן הפוליטי.
רשף חן: זה הכל בעצם פונקציה של משא ומתן פוליטי שמתנהל מיד לאחר הבחירות.
רשף חן: החלוקה היא כל כולה פוליטית סיעתית.
רשף חן: היושבי ראש זה חלק מהעוגה הפוליטית.
גילה פינקלשטיין: אז איך באמת מטפלים בזה?
רשף חן: ההערה של חברת הכנסת פינקלשטיין נכונה.
גילה פינקלשטיין: אני יודעת שיש את יושבת ראש בנק החקלאות ויש עוד יושבת ראש של המנהלה להסדרים במסדר החקלאי.
גילה פינקלשטיין: שתיהן.
גילה פינקלשטיין: שתי נשים.
אתי לבני: צריך בתוך המפלגות ייצוג הולם, עם התחייבות בתוך התקנונים, והאחריות של המפלגות.
אורית נוקד: קודם כל, כמובן אני מצטרפת לברכות לחבר הכנסת סער.
אורית נוקד: אני באמת חושבת שיש משהו יפה שעולה מהמסר הזה של ייצוג הולם לבני שני המינים, ולך חברת הכנסת לבני שהבאת את זה מהר.
אורית נוקד: גם לי היתה הזכות להעביר חוק דומה שנוגע באמת לייצוג הולם בספורט, יחד עם זהבה גלאון, וגם אז אני מוכרחה לציין שהוועדה למעמד האישה, אז היתה גילה גמליאל, גם כן פעלה בצורה מאוד ספורטיבית והעבירה את זה .
אורית נוקד: מה אני רוצה להגיד?
אורית נוקד: כמה חשוב באמת שנשים תהיינה בתפקידי מפתח, ששם הן יכולות באמת להשפיע.
אתי לבני: זה צריך להיות באותו מקום.
אורית נוקד: כן, אני מצטרפת לבעייתיות שקיימת בנושא האכיפה.
אורית נוקד: אני מסכימה עם מה שחבר הכנסת סער אמר, שמאחר ומדובר באמת בכל כך הרבה מועצות, זה באמת לא יהיה כל כך ישים וריאלי שתהיה חובת דיווח לוועדה, ולכן יש באמת אולי מקום להטיל על מישהו ברשות המקומית או במועצה לאכוף את החוק.
גדעון סער: או על ראש העיר או על היועץ המשפטי.
סימי מור: על ראש העיר.
סימי מור: היועץ המשפטי קצת יותר קשה לו.
גדעון סער: אז ראש העיר.
גדעון סער: אני מציע שיהיה שילוב .
קריאה: משרד הפנים מפקח.
גדעון סער: אני לא מאמין בזה.
גדעון סער: אני אסביר לך למה.
גדעון סער: יש הבדל בין דיווח לבין אחריות על הביצוע.
גדעון סער: אתה חייב להטיל אחריות על הביצוע.
גדעון סער: אחריות על הביצוע חייבת להיות על הגורם המקומי.
גדעון סער: אולי זה אפילו מתחמק לשים את זה לשים את על היועץ המשפטי.
גדעון סער: ראש הרשות אחראי לביצוע.
גדעון סער: לצד זה, צריך חובת דיווח.
גדעון סער: חובת הדיווח יכולה להיות לרשות למעמד האישה, ויכולה להיות גם לרשות וגם למשרד הפנים.
גדעון סער: אבל באופן מעשי הם לא יוכלו לעסוק בביצוע.
רשף חן: הבעיה להטיל על ראש העיר לבצע משהו שהוא לא הוא עושה.
רשף חן: מי שממנה זאת המועצה.
רשף חן: הוא יכול לרצות כמה שהוא רוצה, אם המועצה מסרבת זה לא עוזר לו.
גדעון סער: אז אולי זה כן היועץ המשפט.
רשף חן: הדבר הנכון, ולדעתי לא במסגרת החוק הזה, זה לעשות את אותו כלי שבחיפה קיים כבר הרבה שנים באופן וולונטרי, וקוראים לזה ועדת כרמי.
רשף חן: זה ועדת השופט כרמי.
רשף חן: זה ועדת רביבי מקומית שמסננת את כל המועמדים והיא בודקת כשירות.
רשף חן: ואז ברגע שנקים ועדה כזאת, ואני ארד מפה אני אגיש הצעת חוק כזאת.
רשף חן: נקים ועדות כאלה, ואז אחד הדברים.
רשף חן: ...
קריאה: גם מבקר המדינה.
גדעון סער: גם הממשלה יש לה יועץ משפטי, וגם ועדת רביבי יש לה יועץ משפטי והוא מופקד על הדברים.
גדעון סער: הוא יושב בישיבת מועצת העיר והוא אומר להם, רבותיי, יש הוראת חוק, אתם חייבים לקיים את החוק.
גדעון סער: גם לוועדת רביבי אין סמכות ביצוע.
גדעון סער: סמכות המינוי היא של השר.
רשף חן: מה הוא יכול לעשות?
רשף חן: מה, להגיד אני פוסל את המועמד שלכם?
גדעון סער: שלא יעלה את זה לישיבת המועצה.
רשף חן: הוא רוצה למנות דירקטורים.
רשף חן: אל תשימו את ראש העיר.
אתי לבני: בואו נשמע את היועצת המשפטית שלנו.
מירי פרנקל שור: אני יועצת משפטית, לא של הוועדה הזו, כרגע אני מחליפה.
מירי פרנקל שור: אני רוצה להתייחס לנקודה עקרונית שהועלתה פה, ואחר כך להערות שהועלו על ידי הנציגים.
מירי פרנקל שור: אני מבקשת להבחין בין נבחרי ציבור לבין עובדים רגילים.
מירי פרנקל שור: נבחרי ציבור הם נבחרים שהציבור, הקהילה, בין אם זה בבחירות המוניציפליות ובין אם זה בבחירות הארציות, נבחרים על ידי ציבור בוחרים.
מירי פרנקל שור: ההנחה היא, שציבור הבוחרים שבוחר את אותם נבחרי ציבור, לקח גם בחשבון אם הוא רוצה לבחור בנציג ציבור שהוא גבר או אישה.
מירי פרנקל שור: אתם תתייחסו לעובדים, כי אני קצת פחות בגדר עיקרון העובדים.
רשף חן: מירי, אני רוצה שאלת הבהרה.
רשף חן: בוא נניח שהגענו לגן עדן, ובכל הסיעות יש חמישים אחוז גברים וחמישים אחוז נשים.
רשף חן: ואז באים למנות את הנציגים של כל הסיעות, כל סיעה לפי חלקה שולחת רק את הגברים.
רשף חן: זה בסדר מבחינתנו?
מירי פרנקל שור: אתה שואל מבחינה אידיאולוגית.
רשף חן: אנחנו עוסקים פה באידיאולוגיה.
רשף חן: מה שאני אומר - -
מירי פרנקל שור: הצעת החוק יש בה אידיאולוגיה, אבל באידיאולוגיה לגבי הבחירה של - - -
רשף חן: נבחרו.
רשף חן: פס השוביניזם מהארץ.
רשף חן: כל הסיעות מיוצגות פיפטי פיפטי.
רשף חן: מה שאני אומר, שאת לא מסתפקת בזה שאנחנו משאירים פה בעצם אמירה שהיא גמישה ולוקחת בחשבון את הנסיבות.
רשף חן: ואז ברור שלמשל אני מניח שסיעה שאין בה אף אישה לא תשלח אישה.
רשף חן: או סיעה שיש בה שבעה גברים ואישה אחת לא בהכרח תשלח אישה.
רשף חן: זה חלק מהנסיבות.
רשף חן: למה להוציא את זה?
רשף חן: לעומת זאת, אם חמישים אחוז במועצה הן נשים- - -
מירי פרנקל שור: אני אבדוק.
מירי פרנקל שור: כרגע אין לי תשובה.
רשף חן: אני אומר:
רשף חן: ביטוי הולם זה אמירה גמישה מספיק כדי להכיל את כל הסיטואציות.
מירי פרנקל שור: לנושא ככל ההולם, בהתאם לזה, אני אחשוב על הנקודה שהעלה חבר הכנסת חן.
מירי פרנקל שור: הנושא של "ככל ההולם בנסיבות העניין" בהחלט אני בעד הכללתו בסעיף מכמה סיבות.
מירי פרנקל שור: ראשית, יש מקומות שאין נשים.
מירי פרנקל שור: ואנחנו רוצים בעצם שהחוץ ירוץ ולא סתם יהיה כאן.
מירי פרנקל שור: ואין מקומות מכל מיני סיבות.
קריאה: במועצה אין נשים.
מירי פרנקל שור: או בעובדים.
מירי פרנקל שור: או יכולים להיות גם בקרב רשויות מקומיות.
רשף חן: בעובדים הרלבנטיים.
רשף חן: זה לא שאתה יכול לשלוח כל עובד.
רשף חן: אני נזהרתי מלהגיד את זה.
מירי פרנקל שור: ולכן אני חושבת שככל הניתן בנסיבות העניין בהחלט צריך להתייחס.
מירי פרנקל שור: נושא של פיקוח על יישום החוק, חבר הכנסת סער, כרגע אין לי עמדה.
מירי פרנקל שור: כלומר, הייתי בעמדה שראש העיר.
מירי פרנקל שור: אני מבקשת לבדוק את העניין, האם באמת יש מקום לקבוע ראש העיר, לתת לו את הכוח, אבל גם שתהיה לו סנקציה, מה קורה במידה - - -
גדעון סער: לעכב הבאה למועצת העיר.
מירי פרנקל שור: נחשוב אולי על איזה שהוא מנגנון על מנת שניתן לו את הסמכות, אבל יהיה לו גם הכוח מה יהיה אם לא.
רשף חן: לעכב העברה למועצת העיר זה כמו הזכות לתת לעצמו סטירת לחי.
רשף חן: הוא לא רוצה לעשות את זה.
יהודית פלוטקין: נאמר שאם תוך איקס ימים סיעה לא מגישה לו הרכב שעונה על החוק, אז היא מפסידה את המקומות שלה באותו דירקטוריון.
רשף חן: זו בעיה.
רשף חן: מה למשל .
רשף חן: תנו לי לרגע אחד להגן על סיעת ש"ס.
רשף חן: אין להם נשים.
רשף חן: הם לא ישלחו נשים.
רשף חן: מה, אנחנו ניקח להם את הקווטה שלהם?
אתי לבני: בואו נסיים, אנחנו צריכים לעלות למליאה.
רשף חן: יכול להיות שאני טועה.
רשף חן: יכול להיות שהדוגמה שנתתי לא נכונה.
אתי לבני: יש לנו יועצת משפטית.
אתי לבני: היא מודעת לזה, והיא תבחר את הגוף שהיא חושבת ליותר אפקטיבי.
מירי פרנקל שור: לגבי מועצות אזוריות ומועצות מקומיות, אני מבקשת רק לבחון האם באמת במועצה אזורית יש תאגיד עירוני וחברה עירונית.
מירי פרנקל שור: אני באמת לא יודעת.
מירי פרנקל שור: אם כן, אז אני לא רואה שום - -
קריאה: ואם אין, אז לא ימנו.
מירי פרנקל שור: אם אין, אז החוק לא צריך לחול.
קריאה: לא על כולם.
קריאה: איפה שיש יש.
מירי פרנקל שור: הרחבה לוועדות לא סטטוטוריות, אני חושבת שצריך לשמוע פה את עמדת משרד הפנים, האם יהיה ניתן לעמוד בדרישה שגם יש ייצוג סיעתי,.... אם אתם באמת מרגישים שניתן ....
רשף חן: גם פה יש ייצוג סיעתי.
רשף חן: אני חוזר ואומר לך.
רשף חן: חבר הכנסת סער, זה בסך הכל להוסיף בסעיף 150.
רשף חן: בדיוק, בוא נכניס את זה.
גדעון סער: ומה נעשה עם הנושא של הפיקוח?
מרגלית ביטרמן: אחרי תיקון לחוק שוויון הזדמנויות בעבודה, שעורכת דין פרנקל שור הזכירה, משרד הפנים הוציא חוזר באמת והורה לרשויות לפעול לייצוג הולם מבני שני המינים בוועדות, גם בקבלת עובדים, וגם בוועדות לקבלת עובדים, וועדות אחרות.
מרגלית ביטרמן: שוב, היכולת שלנו לאכוף את זה היא לא גדולה.
מרגלית ביטרמן: אנחנו מדי פעם היינו שולחים תזכורות לרשויות מקומיות, נא לבחור נציגי ציבור וכולי.
מרגלית ביטרמן: אבל לא - - -
אתי לבני: להצבעה.
אתי לבני: והיועצת המשפטית תקריא את הנוסח עם ההערות שנשמעו כאן וייכנסו להצעת החוק, ואנחנו נצביע עליהם.
מירי פרנקל שור: הצעת חוק לתיקון פקודת העיריות (ייצוג הולם לבני שני המינים) התשס"ה – 2004.
1) יבוא: "(1) מועצת העירייה תקבע את נציגיה בגוף המנהל של התאגיד
1) יבוא: העירייה; בהרכב הנציגים יינתן ביטוי הולם לייצוגם של בני
1) יבוא: בסעיף 249ב בסעיף קטן (ב) במקום פסקה (1) יבוא:
1) יבוא: מועצת העירייה תקבע את הדירקטורים מטעמה בדירקטוריון
1) יבוא: עובד העירייה או נציגים מקרב הציבור שאינם חברי מועצת
אתי לבני: עכשיו את רוצה להתייחס להסתיגויות?
רשף חן: מה התוספות?
מירי פרנקל שור: לא, כבר התייחסתי.
מירי פרנקל שור: צריך להצביע על העברת החוק לקריאה ראשונה.
אתי לבני: טוב.
אתי לבני: אז אנחנו נצביע על העברת החוק בנוסחו זה לקריאה ראשונה.
רשף חן: מירי, את יכולה לחזור על התיקונים, על מה אנחנו מצביעים?
אתי לבני: עכשיו התוספות שדנו בהן היום.
מירי פרנקל שור: הראשון זה החלה על מועצות אזוריות ומועצות מקומיות במידה וניתן, מנגנון לפיקוח על יישום החוק, ככל הניתן בנסיבות העניין לדעתי, וזה אתם צריכים לקבל החלטה, יש להתייחס גם לעובדים עם איזה שהוא סייג לגבי הערתו של חבר הכנסת רשף חן, הרחבה לוועדות לא סטטוטוריות בעירייה.
רשף חן: אני לא מבין משהו.
רשף חן: יהיה אישה שהוא נוסח שילך לקריאה שנייה ושלישית?
רשף חן: איך הוא ייראה?
מירי פרנקל שור: יש נוסח שעולה לקריאה ראשונה.
רשף חן: לקריאה ראשונה.
מירי פרנקל שור: תראה, ככל הצעת חוק.
מירי פרנקל שור: יש אפשרות שעכשיו ניתן להסמיך אותי לגבש נוסח ולהעביר אותו ישר לקריאה ראשונה.
מירי פרנקל שור: אפשר לכנס ישיבה נוספת, ולהביא נוסח מוכן.
רשף חן: נוסח זה בסדר.
גדעון סער: קבענו את כל העקרונות.
גדעון סער: אז ניסוח לארבע הנקודות שהיא אמרה עכשיו, אז הניסוח היועצת המשפטית תנסח.
רשף חן: למשל, פיקוח לא קבענו עיקרון.
גדעון סער: אז הסמכנו את היועצת המשפטית, בהתייעצות עם המציע, לגבש את ההצעה הטובה ביותר לעניין הפיקוח והדיווח.
אתי לבני: חברי הכנסת אנחנו עוברים להצבעה על הנוסח הזה עם התיקונים וההערות.
אתי לבני: בבקשה.
אתי לבני: מי בעד?
אתי לבני: מי נגד?
אתי לבני: אין.
גדעון סער: היועצת המשפטית עם המציע, ואני, תנסח את העניין הזה.
אתי לבני: שלום לכולם, בוקר טוב.
אתי לבני: זה אירוע חגיגי, שבו אנחנו מציגים את הדו"ח של שדולת הנשים.
אתי לבני: אני ניסיתי לקבל את הדו"ח אתמול ולהתעדכן, אבל שמרתם את זה בסוד עד ידיעות אחרונות של הבוקר.
אתי לבני: נשמע את הדו"ח שלכן, שאנחנו עוסקים בחלקים ממנו במהלך השנה, לגבי כל הבעיות שנוגעות לנשים.
רינה ברטל: יושבת ראש שדולת הנשים.
רינה ברטל: בוקר טוב, תודה רבה לך היו"ר אתי לבני שאת מאפשרת לנו להביא את הדו"ח לכאן היום, תודה רבה לענת מאור שהגיעה לכאן.
רינה ברטל: אני אומר דברי פתיחה מאד קצרים.
רינה ברטל: אני רוצה לגעת בשתי נקודות ואני מתלבטת אם לדבר קודם על הספורט או לדבר קודם על הפוליטיקה, אבל אני חושבת שאחד קשור בשני ולכן אני חושבת שאתחיל עם הספורט.
רינה ברטל: אני חושבת שזו פעם ראשונה שאנחנו מכניסות את הנושא 'ספורט נשים' בדו"ח שלנו, זה חדש ויחודי ולא מקרי, כי שוב אנחנו רואות קשר מאד אמיץ בין כניסתן של בנות לעולם הספורט ואחר כך בנות מבוגרות יותר, נשים, לעולם הפוליטיקה, ובסוף הדו"ח המונח כאן לפניכם בעמוד 215, המספרים מראים את הכל.
רינה ברטל: מספרן של הנשים בהנהלות האיגודים, כל כך קטנים מינוריים ולא משמעותיים, וההבדל היחיד שהצלחנו לשנות זה באיגוד הכדור סל.
רינה ברטל: אם תראו, ב- 2003 פתאום יש לנו 5 נשים בהנהלה.
רינה ברטל: זה קרה אחרי שהלכנו לבג"ץ אשר אמר שצריך לעשות איזשהו שינוי.
רינה ברטל: לא אלאה אף אחת, ומאד אשמח אם תכנסו קצת לנושא הזה שלדעתי הוא חשוב.
רינה ברטל: המשמעות שלו היא, שבמידה ויותר נשים תשבנה במקומות האלה, התקציבים לספורט נשים יהיו גדולים יותר, ההחלטות שתתקבלנה סביב הנושא של ספורט נשים תהיינה נכונות יותר, בסיכומו של דבר זה יאפשר ליותר בנות וליותר נשים לקחת חלק פעיל גם בתחום הזה, וזו המשמעות החשובה ביותר.
רינה ברטל: השדולה היתה שותפה יחד עם העמותה לקידום נשים בספורט בנושא הזה, אני חושבת שהגענו להישג גדול מאז קידמנו עוד מספר נושאים, אני בחרתי רק לדבר כרגע על הנושא הזה של הנהלת הנשים בהישגים.
רינה ברטל: לאחר מכן אנחנו רואים בעמוד 216, שפיתוח הנושא של התאחדות הספורט בבתי ספר, לפני כעשר שנים, פעילות מאד מבורכת שיזמה אותה שלומית טורניר, שהיא אחראית על הנושא הזה בתוך משרד החינוך, גם הנושא הזה היום מניב את פירותיו.
רינה ברטל: יותר ויותר בנות נמצאות בכתות ז' ח' ט' י' י"ב כפי שמראה הטבלה בעמוד 216, בכדור עף למשל, בכדור רגל, בכדור סל, בכל הענפים האלה יש כמויות ומספרים יותר גדולים של בנות, זה אומר שאנחנו מקוות שאם תכנסנה לאחר מכן לשחק בנבחרות בוגרות יותר, גם בכדור סל, וגם בכדור רגל.
רינה ברטל: מפה אני אחזיר את כולנו לעמוד 154, לנושא של נשים ברשויות המקומיות.
רינה ברטל: למטה יש טבלה שהיא מראה איזשהו קו עולה, אז אני מבקשת לא להבהל ולא להכנס לשמחה מיותרת.
רינה ברטל: סיכומו של דבר בשנת 1950, בטבלה למעלה באותו עמוד, היינו 4.2% וב-2003 הגענו ל-15.7%.
רינה ברטל: זה 50 שנה.
רינה ברטל: זה מה שקרה ב- 50 שנה, אז לא להתרגש.
רינה ברטל: אנחנו לא רואות את הנושא הזה כהישג, העליה היא לא עליה, בין 98 ל-2003 היו הבחירות האחרונות, העליה היתה קטנה, אנחנו קוראות לזה אפילו עצירה.
רינה ברטל: זו לא עליה.
רינה ברטל: שלא לדבר על המגזר הערבי, בכלל, שמספר הנשים שמכהנות בו, כחברות מועצה, הן 2 או 3 סך הכל בכל הארץ.
רינה ברטל: יש לנו שתי נשים ראשי ערים בארץ, כשכל היושבות כאן בוודאי יודעות, וזה נושא אנחנו חייבות לתת עליו את הדעת, האחוז של הנשים שמכהנות היות הוא מגיע ל-15%, לפי הנתונים שלנו.
רינה ברטל: הסיבה החשובה ביותר לקיום הספר הזה ולהעלאתו כאן במקום המאד מכובד הזה, היא להעלות את הנושא הזה על סדר היום הציבורי, שוב ושוב.
רינה ברטל: וגם אם הנתונים לא מלהיבים, וגם אם אנחנו לא יכולות לטפוח לנו על השכם כל יום, שעשינו הרבה, חשוב לדבר על זה.
רינה ברטל: אנחנו לא יכולות לשאת בעומס הזה לבד, זה לא נושא שרק נשים חייבות לטפל בו, משהו שהחברה כולה חברי כנסת, חברות כנסת, נשים, גברים כולם חייבים להיות מודעים לנושא הזה בצורה טובה יותר.
רינה ברטל: אנחנו חייבים להחדיר את זה לתוך מערכות החינוך, אנחנו חייבים להחדיר את הנושא הזה לתוך מערכות הציבוריות שלנו, ולשכנע קודם כל יותר נשים ואת החברה כולה, שרק כאשר מספרים יותר גדולים של נשים תקחנה חלק פעיל בעשיה הציבורית בישראל, תהיה לנו חברה יותר דמוקרטית ויותר שוויונית.
רינה ברטל: אני רוצה רק להעיר לענין של הספורט, יש לי כאן החלטת ממשלה שבהשתתפות השרה ליבנת, שאומרת שפועלים להקמת רשות ספורט נשים, שזה ילווה בחקיקה, ויעבור ויקבל את תקצוב, ותקצוב של הממשלה, וזה נמצא בהלכים.
קריאה: יש עוד דבר, השרה לימור ליבנת דרשה חצי אחוז מתקציב המדינה למען הספורט.
אתי לבני: אני לא יודעת כמה, אבל עכשיו בודקים את הענין התקציבי.
ציונה קניג: בוקר טוב.
ציונה קניג: ספר הנתונים, כפי שרינה כבר אמרה, נועד לתת תמונה כללית של מצב הנשים בישראל.
ציונה קניג: אני אציג בקצרה כמה מהפעילויות שלנו מהמחלקה המשפטית שחלקם מפורטים בספר הנתונים, כדי לתת תמונת מצב מה היה בעצם בשנתיים האחרונות.
ציונה קניג: אני אקריא קטע ממכתב היועצת המשפטית.
ציונה קניג: מאז ומתמיד שדולת הנשים בישראל היתה מהמובילות בנושא של יצוג הולם של קריטריונים, דרך בג"ץ ביטוח לאומי, שבעצם הפנימו את הנורמה הזאת ואת החובה הזו של יצוג הולם לנשים בעמדות בכירות בדירקטוריונים, בתפקידי סמנכ"ל, ומשרות ציבוריות.
ציונה קניג: לפני כמעט שנתיים הגשנו עתירה נוספת, נגד מינויו של מנכ"ל רשות הנמלים והרכבות, שבה עתרנו נגד המינוי בגלל שהוא נעשה מבלי לקחת בחשבון את החובה ליצוג הולם.
ציונה קניג: הגשנו את העתירה בעקבות חקיקת סעיף 6ג לחוק שווי זכויות האשה, אותו סעיף שעגן בחקיקה, אחת ולתמיד, את החובה ליצוג הולם.
ציונה קניג: בעתירה הזו השופטת דורנר, קבעה את הפרשנות שלנו לאותו סעיף 6ג וקבעה כי חובת היצוג ההולם חלה כל הגורמים הלוקחים חלק בהליך המינוי, והחובה הולמת גם נקיטת אמצעים סבירים ליצור מעמדו.
ציונה קניג: זאת אומרת, לא די לומר לא היו נשים ראויות להגיע לתפקיד הזה, יש חובה לנקוט בפעולות אקטיביות על מנת לאתר את אותן נשים.
ציונה קניג: זה לא עזר לנו יותר מדי.
ציונה קניג: כעבור כמעט שנתיים הגשנו עתירה נוספת, בנושא של משרד החוץ.
ציונה קניג: ששה מינויים מאד בכירים במשרד החוץ שמונו כולם גברים, ונשים שהיו מועמדות שם כלל לא נלקחו בחשבון.
ציונה קניג: לצערי, העתירה הזו נדחתה על ידי השופט חשין שאמר בריש גלי שללא אישה שעותרת לבג"ץ, ועותרת נגד אותו מינוי שפוגע בה, לא יוכלו בבג"ץ לדון בעתירה זו.
ציונה קניג: לא די כבר שעותרת ציבורית כמו שדולת הנשים בישראל תגיש את העתירה, ותלין נגד אותם מכרזים.
ציונה קניג: אז יש לנו כמובן הישגים בנושא הזה, אבל יש גם בדריכה במקום ויש רצון, ויש צורך לעמוד על הזכויות שלנו, ועדיין לאכוף את הנושא של יצוג הולם.
ציונה קניג: לשמחתי בעקבות הבג"ץ הראשון שהגשנו, היועץ המשפטי לממשלה, דאז, אלייקים רובינשטיין, כינס ישיבה והוציא הנחיות יועץ, שהופצו כמובן לכל משרדי הממשלה, והם מחייבים את הנושא של יצוג הולם.
ציונה קניג: אני אקצר ואומר בדיוק מה יש בהנחיות.
ציונה קניג: חובת היצוג ההולם כולל, על הממנה או המציע מועמד לבחון האם ניתן ביטוי הולם ליצוג נשים בגוף בו נערך המינוי, זאת אומרת, כל גוף צריך להבחן בנפרד, חובה עליו לבדוק אפשרות מינויה של אישה לתפקיד הנדון, יש לנקוט באמצעים סבירים לאישורה של מועמדת מתאימה, בעקבות הדברים שנאמרו בבג"ץ על ידי שופטי בית משפט עליון, ומינוי הטעון אישור ממשלה, וזה חידוש, הממשלה תוודא כי נערך חיפוש אחר מועמדת מתאימה.
ציונה קניג: לא עוד חותמת גומי, אלא גם הממשלה כפופה לאותה חובה ליצוג הולם, וצריכה לוודא את הענין.